	Na temelju članka 21. Ustavnog zakona o pravima nacionalnih manjina („Narodne novine“ broj 155/02., 47/10., 80/10., 93/11. i 93/11.), članka 35. Zakona o lokalnoj i područnoj (regionalnoj) samoupravi („Narodne novine“ broj 33/01., 60/01., 129/05., 109/07., 125/08., 36/09., 36/09., 150/11., 144/12., 19/13., 137/15., 123/17., 98/19. i 144/20.) i članka 31. Statuta Općine Hlebine („Službeni glasnik Koprivničko-Križevačke županije“ broj 10/09., 5/13., 3/18., 6/20. i 3/21.), Općinsko vijeće Općine Hlebine na 32. sjednici održanoj 24. ožujka 2025. donijelo je


STATUTARNU ODLUKU
 O DOPUNAMA  STATUTA
OPĆINE HLEBINE


Članak 1.

	U Statutu Općine Hlebine („Službeni glasnik Koprivničko-križevačke županije“ broj 10/09., 5/13., 3/18., 6/20. i 3/21.), (u daljnjem tekstu: Statut), u  članku 34. iza stavka 1. dodaju se stavak 2. i stavak 3. koji glase;
„U Općinskom vijeću pravo na razmjernu zastupljenost ostvaruju pripadnici nacionalnih manjina, sukladno Ustavnom zakonu o pravima nacionalnih manjina i Zakonu o lokalnim izborima. 
Općinsko vijeće može imati i više od 9 članova ako je to potrebno da bi se osigurala odgovarajuća zastupljenost nacionalnih manjina u Općinskom vijeću, sukladno Ustavnom zakonu o pravima nacionalnih manjina.“

Članak 2.

	Ova Statutarna odluka o dopunama Statuta Općine Hlebine stupa na snagu osmoga dana od dana objave u „Službenom glasniku Koprivničko-križevačke županije“.

OPĆINSKO VIJEĆE OPĆINE HLEBINE

